Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: 4. számú melléklet a 25/2004. (XII. 20.) KvVM rendelethez
Paragraph Index: 265

2. A számítás elve A számítás a vasúti forgalomtól származó, a megítélési ponton várható, és az elõírásokkal összevethetõ (vagy más célból érdekes) megítélési szintet adja eredményül. A számítás során figyelembe kell venni az összes olyan vágányt, amelynek forgalma befolyásolja a végeredményt. Ezeket a vágányokat szakaszokra kell bontani úgy, hogy egy-egy szakaszon belül a kiindulási adatok (például a forgalom, a távolság, a beépítés) állandók legyenek. Az így kapott szakaszokra egyenként meg kell határozni a számított egyenértékû A-hangnyomásszinteket, majd ezeket a következõ összefüggéssel összegezni kell: dB lg ) ( L n j ) ( L 1, Aeq j, Aeq ∑ = = ahol n a szakaszok száma Az egyes szakaszokra vonatkozó egyenértékû A-hangnyomásszintek számításakor a kiinduló adat vonatfajtánként, a szakaszra érvényes, a számításba vett vonatkoztatási idõszakokra külön-külön meghatározott mértékadó forgalom. Ennek, valamint az ezen szakasz érvényes (vonatfajtánként megadott) sebesség és vonathossz ismeretében meg kell határozni az adott szakasz középvonalától dref = 25 m távolságban az akadálytalan terjedési viszonyok mellett várható LAeq,j(25), dB kiindulási egyenértékû A-hangnyomásszintet. A vágányvezetés, a szakaszoktól való távolság, a terepviszonyok, a beépítettség, az árnyékolás, a talaj csillapító hatása és a meteorológiai tényezõk ismeretében – a megfelelõ korrekciós tényezõk segítségével – ki kell számítani a szakasz középvonalától d távolságban és a terepszint felett h magasságban várható LAeq,j(d,h) dB egyenértékû A-hangnyomásszintet. Ha a forgalom vágányonként ismert, akkor a számítást a két vágányra külön-külön el kell végezni. Kettõnél több vágány esetén, ha a forgalom vágányonként ismert, a forgalmakat a két átmenõ fõvágányra kell összpontosítani.

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes